section_heading: Životopis
paragraph_text: U dobi od 13 godina upisuje se u Pariški konzervatorij, gdje uči glasovir; učitelji ga prepoznaju kao nedovoljno talentiranog i lijenog učenika. Profesor Georges Mathias - pijanist i skladatelj - s velikom je uvjerenošću objašnjavao mladiću da nije za pijanistu, nego da se radije bavi kompozicijom, za što ima dara. Konzervatorij ga je otpustio uz uputu da se javi ponovo za nekoliko godina; te se on u dobi od 19 godina doista ponovo upisao u istu školu. Rezultat je bio sličan, te je Erik Satie ubrzo prekinuo svoje školovanje u slavnoj glazbenoj instituciji.